ตลาดหุ้นเอเชียเช้านี้ผันผวน วิตกข้อพิพาทการค้าจีน-สหรัฐฯ
ตลาดหุ้นเอเชียปรับตัวลดลงในช่วงเช้าวันนี้ เนื่องจากนักลงทุนวิตกกังวลว่าข้อพิพาททางการค้าระหว่างสหรัฐและจีนอาจทวีความรุนแรงมากขึ้น
25 ม.ค. 2561

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ เนื่องจากนักลงทุนวิตกกังวลว่าข้อพิพาททางการค้าระหว่างสหรัฐและจีนอาจทวีความรุนแรงมากขึ้น
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,750.65 จุด ลดลง 190.13 จุด, -0.79% ดัชนี SSE Composite ตลาดหุ้นจีนเปิดวันนี้ที่ 3,555.17 จุด ลดลง 4.30 จุด, -0.12% ดัชนี HSI ตลาดหุ้นฮ่องกงเปิดวันนี้ที่ 32,979.38 จุด เพิ่มขึ้น 20.69 จุด, +0.06% ดัชนี TAIEX ตลาดหุ้นไต้หวันเปิดวันนี้ที่ 11,154.36 จุด เพิ่มขึ้น 2.20 จุด, +0.02% ดัชนี KOSPI ตลาดหุ้นเกาหลีใต้เปิดวันนี้ที่ 2,536.96 จุด ลดลง 1.04 จุด, -0.04% ดัชนี FTSE STI ตลาดหุ้นสิงคโปร์เปิดวันนี้ที่ 3,609.52 จุด เพิ่มขึ้น 0.28 จุด, +0.01% ดัชนี FBMKLCI ตลาดหุ้นมาเลเซียเปิดวันนี้ที่ 1,836.55 จุด ลดลง 0.49 จุด, -0.03%
ทั้งนี้ นายวิลเบอร์ รอสส์ รัฐมนตรีพาณิชย์สหรัฐ ได้ขึ้นกล่าวที่ประชุมเวิลด์ อิโคโนมิก ฟอรั่ม (WEF) ที่เมืองดาวอสเมื่อวานนี้ว่า หน่วยงานด้านการค้าของสหรัฐกำลังตรวจสอบพฤติกรรมกีดกันการค้าและการละเมิดทรัพย์สินทางปัญญาของจีน ซึ่งรวมถึงสินค้าในกลุ่มเทคโนโลยี และกำลังพิจารณาว่าควรใช้มาตรการตอบโต้หรือไม่
โดย การแสดงความเห็นของนายรอสส์ทำให้นักลงทุนวิตกกังวลว่า ข้อพิพาททางการค้าระหว่างสหรัฐและจีนอาจทวีความรุนแรงมากขึ้น หลังจากที่ก่อนหน้านี้ประธานาธิบดีโดนัลด์ ทรัมป์ ได้ลงนามบังคับใช้มาตรการเรียกเก็บภาษีนำเข้าเครื่องซักผ้าและแผงพลังงานแสงอาทิตย์ โดยมาตรการดังกล่าวจะช่วยปกป้องผู้ผลิตในสหรัฐ แต่จะส่งผลกระทบต่อผู้ผลิตจากจีน